Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 441

8. Vizsgálati eljárás 8.1. A vizsgálati táptalaj beoltása Oltsuk be a vizsgálati táptalajt (4.2.) a baktérium-szuszpenzióval (3.2.), 50-60 °C-on. A vizsgálati táptalajt (4.1.) tartalmazó lemezeken végzett elõzetes vizsgálatokkal határozzuk meg azt a szükséges baktérium-szuszpenzió mennyiséget, amely a különbözõ monezin-Na koncentrációkkal a legnagyobb és legtisztább gátlási zónákat adja. 8.2. A lemezek elkészítése 8.2.1. Az agardiffúziót a négy standard oldat koncentrácjával (S8, S4, S2, és S1) és a négy vizsgálati oldat koncentrációjával (U8, U4, U2, U1) öntött lemezeken végezzük. A standard és a kivonat ezen négy-négy koncentrációját minden egyes lemezre fel kell vinni. Ezért megfelelõ nagyságú lemezeket kell választanunk ahhoz, hogy az agar táptalajban legalább nyolc darab, 10-13 mm átmérõjû, egymástól legalább 30 mm távolságra lévõ lyukat alakíthassunk ki. A vizsgálat olyan lemezeken végezhetõ el, amelyek egy üveglapból és egy annak tetejére helyezett, 200 mm átmérõjû és 20 mm magas csiszolt alumínium vagy mûanyag karimagyûrûbõl állnak. 8.2.2. A lemezekre öntsünk annyi, a 8.1. pont szerint beoltott táptalajt (4.2.), hogy az egy körülbelül 2 mm vastagságú réteget alkosson (200 mm átmérõjû lemez esetében ez 60 ml). Hagyjuk egyenletesen eloszlani, fúrjuk ki a lyukakat és helyezzük el bennük a vizsgálati és standard oldatok pontosan kimért mennyiségeit (az átmérõ függvényében lyukanként 0,10 és 0,15 ml közötti mennyiség). Minden koncentrációt legalább négyszer alkalmazzunk, hogy minden meghatározás 32 gátlási zóna kiértékelése alapján történjen. 8.3. Inkubáció Inkubáljuk a lemezeket 35-37 °C-on, 18 órán át.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes